Downloaded from YTS.MX
Official YIFY movies site: YTS.MX
NETFLIX ESITTÄÄ
MAALISKUU 2020
Kauanko vielä? Kello on jo 7.30. Myöhästymme.
Kuulitko?
Etkö voi pakata reppuasi illalla? Sinua pitää aina hoputtaa.
Näin kävi luokilla 10, 11 ja nyt myös 12 luokalla.
Etkö voi valmistautua aiemmin? -Kukaan ei pyytänyt sinua viemään minua.
Voin mennä yksinkin. -Vai että yksin.
Ei ole hyvä, jos myöhästyt joka päivä.
On liian aikaista tapella. Minulla on enkun pistokoe heti aamulla.
Katsokaa kameraan.
Otsatukka sivulle.
Käsidesiä on molemmin puolin. Otsatukka sivuun. Katsokaa kameraa.
AIHE: PALKAN TARKISTUS
Mikä se sähköposti on? Palkkojamme leikataan,
ja mekö päätämme, että 10 vai 20 prosentilla?
Muuten saamme potkut… -Pin-Wen!
Mitä sinä vouhotat? Kello on tuskin kahdeksan.
Sain saman viestin tänä aamuna.
Myös minun palkkaani leikataan.
Caesar syntyi heikkoon aatelisperheeseen.
Hänet tunnetaan Rooman valtakunnan perustajana.
Vuonna 48 eaa. hän kukisti Pompeiuksen ja palasi Roomaan.
Hänen paras ystävänsä Brutus kuitenkin juoni hänen salamurhaansa.
Tiedättekö, monestiko häntä puukotettiin?
Emme.
Hei, rehtori.
Opettaja, haluaisin puhua oppilaille.
Yhtiön kasvu ei tänä vuonna ole vastannut odotuksia.
Toivomme, että kaikki läsnäolijat näyttävät esimerkkiä -
alentamalla palkkaansa näinä vaikeina aikoina.
TYTÄR
Yrityksellä ei ole kiinteää tavoi…
Voitte itse päättää, miten paljon palkkaanne alennetaan.
Uskomme, että tämän muutoskierroksen jälkeen -
voimme yhdessä… Pin-Wen, vastaa puhelimeesi.
Olen kokouksessa. Soitan myöhemmin.
Luokassamme oli tartunta. -Mitä?
Voitko hakea minut sairaalasta? -Onko jotain tapahtunut?
Tyttäreni luokassa todettiin tartunta. Minun pitäisi hakea hänet.
Wang Shu-Ying.
Xiao Jing, loppuiko koulupäivä jo?
Hei, rouva Zhang. Ostoksilleko?
Sanohan neiti… Neiti Luo.
Haloo.
Mitä tyttäresi testi näytti?
Sen pitäisi olla puhdas.
Haloo.
Johtaja Chen, kuuletko?
Sinun pitäisi jäädä kotiin. -Mitä tarkoitat?
Tyttäresi on karanteenissa. Pidä hänelle seuraa.
Xiao Jing.
Tule ulos. Haluan puhua kanssasi. -Mikä on?
Voitko tulla tänne juttelemaan? -Sano nyt vain.
Minun ei tarvitse mennä töihin. -Sinun ei tarvitse jäädä tänne.
Firma kielsi menemästä.
Miksi? Ethän sinä tarvitse karanteenia.
Sanoin, että tyttäreni luokkatoverilla todettiin tartunta.
Miksi kerroit heille?
Minun piti hakea sinut. Piti antaa syy.
Ehdotan, että pidät etäisyyttä. Tartunnan saanut istui takanani.
Tule syömään.
Syön sinä vain.
Illallinen on valmis. Älä anna sen jäähtyä.
Voinko syödä huoneessani?
Miksi?
Karanteenisääntöjen mukaan ei pitäisi syödä yhdessä.
Olemme kahdestaan. Emmekö voi vain istua erillään?
Entä jos minulla on tartunta ja välitän sen sinulle?
ÄMMÄ
Hei. Oletko neiti Luo? -Olen.
Tässä aterianne.
Kiitos. -Eipä kestä.
Tule syömään.
Kuulitko? Tule syömään.
Haloo.
Koputin kauan. Etkö kuullut?
Minä luin. -Kyllä sinä kuulet lukiessasi.
Minulla oli kuulokkeet. Lähetä viesti seuraavalla kertaa.
Ei tarvitse koputtaa. -En voi tehdä töitä takiasi.
Käyttäydyt kuin tämä olisi hotelli.
Päätit levitellä asioitani. Miten voit syyttää minua?
Voitko tulla syömään? Ruoka jäähtyy. -Minulla ei ole vielä nälkä.
Xiao Jing.
Miksi istut täällä?
Oletko kunnossa?
Taidan olla sairas.
Vienkö sinut lääkäriin?
…että se olisi näin nopea.
Voidaan sanoa, että se leviää uskomattoman nopeasti.
Uskoimme aluksi Euroopan kansanterveysjärjestelmien -
kestävän pidempään, mutta ne ovat ilmeisesti romahtaneet.
Missä Xiao Jing on? -Huoneessaan.
Kauanko tuo peite on ollut tuossa? -Melkein kaksi kuukautta.
En oikein jaksa enää. Koen tukehtuvani tänne.
Tiedän, etten olisi saanut soittaa, mutten tiennyt, kelle muulle soittaisin.
Mitä tapahtui?
Olemme olleet karanteenissa yli viikon. Hän vain makaa huoneessaan.
Eräänä päivänä hän sitten sanoi olevansa sairas.
Hän ei kerro minulle, mitä tapahtui. Hänen katseensakin on erilainen.
Eivätkö hänen ikäisensä ole sellaisia?
Hän on vielä sitäkin erilaisempi.
Hän laittoi tämän ovelleen vähän ennen kuin tulit.
PYSY KAUKANA
Haluatko, että puhun hänelle? -En tiedä.
Tein hänelle currya yhtenä päivänä. Syötyään hän kirjoitti lautaselle "ämmä".
Äläs nyt.
Ei hätää.
Pelkäätkö, että tartutan sinut? Vai siksikö, että olet naimisissa?
En tiedä, miksi.
Olemme olleet erossa niin kauan.
Silti tunnen yhä paljon, kun kosken sinuun.
Xiao Jing selviää kyllä. Puhun hänen kanssaan pian.
Xiao Jing.
Haloo. -Onko neiti Luo Pin-Wenin asunnolla?
On. -Täällä Wang Sanminin piirin poliisista.
Neiti Luo on Cheng Hsinin sairaalassa. Tulkaa tänne.
Anteeksi, neiti. Vakuutuskorttinne.
Anteeksi. Poliisi soitti ja sanoi, että äitini on polilla.
Kiirehdin tänne.
Olen pahoillani. Pandemia-aikana sisään ei pääse ilman korttia.
Mitä minun pitäisi tehdä? -Voitte hakea korttinne.
ENSIAPUPOLIKLINIKKA
Et pääse sairaalaan karanteenin aikana.
Tiedän, että olen karanteenissa. Siksi en edes ottanut taksia.
En kuitenkaan jätä äitiä yksin sairaalaan, kun hänelle tapahtuu jotain.
Näitkö hänet? -Näin.
Miten hän voi?
Sinulla on ollut rankka yö. Mennään luokseni.
Kerron siitä matkalla.
Olen yhä karanteenissa. Eikö vaimosi pidä sitä outona?
Selitin hänelle ennakolta. Hän on valmistautunut.
Kauanko olet ollut karanteenissa? -Huomenna on viimeinen päivä.
Miksi hän on sairaalassa?
Hänet löydettiin sillalta kiihtyneenä.
Joku soitti poliisille, joka lähetti hänet sairaalaan.
Kuinka hän voi?
Hän nukkuu.
Tiedätkö, että kävin hiljattain kotona? -Miksi?
Äitisi pyysi käymään.
Hän sanoi, että sulkeuduit huoneeseesi etkä puhunut hänelle.
Koska luokkatoverini sai tartunnan. Hän istui takanani.
Laitoitko ovellesi viestin "Pysy kaukana"?
Mitä jos laitoinkin?
Varoitin häntä, että voin sairastua milloin vain.
Uskon, että ongelma oli asenteessasi. -Asenteeni taas, vai?
Olen pyydellyt häneltä anteeksi.
Kutsuitko häntä ämmäksi?
Ämmäksikö?
Hän sanoi myös, että olit olohuoneessa ja sanoit tunevasi olosi sairaaksi.
Sen lisäksi, että käyn suihkussa ja juon vettä, olen aina huoneessani.
En olisi olohuoneessa.
Olet varmaan Xiao Jing. Mukava tavata. Tule sisään.
Qi-Wen, voinko esitellä Xiao Jingille kotimme?
Tietenkin.
Tulehan.
Käytämme tätä huonetta eniten. Syömme täällä yhdessä aamiaista.
Työnnä siitä. Työnnä kovaa.
Qi-Wen kertoi äidistäsi.
Jos et pane pahaksesi, voit jäädä pariksi päiväksi.
On aamiaisaika.
Se jäähtyy.
Hei.
Ketkä ovat vanhempasi?
Haluan vain tietää, onko hän lapsesi.
Frank on Qi-Wenin ja minun lapsi.
Voitko viedä minut takaisin?
Älä nyt ole tuollainen.
Älä huoli.
En pyydä sinua jäämään äidin luo. Haluan vain takaisin sairaalaan.
Tietääkö äiti?
Minkä? -Että sinulla on Frank.
Xiao Jing.
Aioin selittää sen tänään ja tutustuttaa teidät toisiinne.
Muistan eronne, kun olin yhdeksännellä luokalla.
En tiennyt, että minulla oli jo veli. Kerroitko äidille vai et?
Tietääkö hän?
Tietääkö?
En ole kertonut.
Äitisi oli kai liian stressaantunut ja sai hermoromahduksen.
Lääkäri haluaa pitää häntä vielä tarkkailussa.
Tarkkailun voi hoitaa kotonakin.
Äitisi olisi parempi jäädä sairaalaan.
Miten niin parempi?
En edes pääse sisään tuonne. Kuka hänestä huolehtii?
Ota lääkkeet ajallaan. Älä väsytä itseäsi. Lepää hyvin.
Nähdään. -Etkö tule sisään?
Äiti. Isä on kiireinen. Hänen on palattava takaisin.
Mennään.
Äiti, on ruoka-aika.
Jätä se vain siihen.
Onko jokin vialla?
Lopetan tämän päivän jälkeen. -Mitä tapahtui?
En ole saanut palkkaa kolmeen kuukauteen,
enkä tiedä, mitä perheellenne tapahtui.
Olen pahoillani.
Äitini on sairas. Keksin keinon maksaa sinulle.
Älä huoli.
Minä lähden nyt.
Seuraava!
LOUNAITA
Erikoiskombo. -Seuraava.
Kiitos. -Kiitos.
Turskaerikoinen. -Seuraava!
Xiao Jing. Äitisi posti saapui taas.
Ilmoitin hänelle useita kertoja, mutta hän ei ole hakenut niitä.
Asunnon maksutkin ovat rästissä neljättä kuukautta.
Kiitos. Kerron äidilleni.
Lisäksi ulkotilojen vesieristysremontti -
maksaa joka asunnolle 300 000 dollaria. Olen kertonut teille kuukausia.
Hyvä on. Kerron äidilleni.
Kiitos.
Älä unohda. -En tietenkään. Kiitos.
Hei sitten.
Miksi olette kaikki täällä?
Karanteeni päättyi eilen. Et tullut tunnille.
Palasiko Xiao Zhen?
Vain te ette palanneet. Luulimme, että sinäkin sait tartunnan.
Ja tulitte silti.
Kuka on Xiao Zhen?
Se tartunnan saanut.
Halusimme yllättää. Soitimme ovikelloa, mutta kukaan ei vastannut.
Sitten äitisi avasi oven.
Kuulimme äitisi olevan sairas, mutta hänhän pelaa kovempaa kuin me.
Mikä sinulla oikein on?
Anteeksi. Ei olisi pitänyt udella.
Ei se mitään. Niin luokkatovereiden pitääkin puhua.
Pidä huolta itsestäsi. Sitten voimme pelata joka päivä.
Lähtekäähän nyt.
Hei sitten. -Hei sitten.
Pidä huolta. -Hei sitten.
Mitä kerroit minusta?
Me vain rupattelimme.
He soittivat kysyäkseen, olemmeko kunnossa.
Miten niin kunnossa?
Miksi olet tuollainen?
He tulivat hyvin aikein. Eikös kaikki ollut hyvin vielä äsken?
Pärjään hyvin yksin.
Jos asia on niin, miksi säntäsit ulos yksin sinä iltana?
Silloin ei satanut, mutta väitit, että kastuit sateessa.
Jouduit vieläpä sairaalaan.
Sano se uudestaan.
Ota lääkkeesi.
Oletko valmis? Kello on 7.30. Myöhästymme.
Xiao Jing!
Miksi olet pyjamassa?
Minne menet?
Töihin. Eikö sinulla ole koulua?
Oletko kunnossa?
Onko jokin vialla?
Voitko odottaa? Pitää pestä hampaat.
Me myöhästymme. Menen ulos.
Äiti.
Miksi nukut täällä?
Odotin sinua ja nukahdin.
Anteeksi. Olisi pitänyt kertoa.
Oletko syönyt?
En vielä.
Odota hetki. Teen sinulle jotain.
Äiti. Tarvitsetko apua? -En. Mene tekemään omia juttujasi.
Pärjään yksin.
Ongelma on tuotevalikoimassa. Jos valikoimaa ei ole tarpeeksi…
Miksi koneeni on lukittu?
Louis, odota hetki.
Pin-Wen, mennään puhumaan.
Sinun on syytä pitää lomaa.
Miksi?
Eilen vain istuit koko päivän tekemättä mitään. Kaikkia pelotti.
Koska joku oli muuttanut asetuksiani. En voinut edes kirjoittaa sähköpostia.
Kukaan ei koskenut koneeseesi eikä mihinkään työpöydälläsi.
Jos leikkaan palkkaani 60 prosentilla, voinko palata töihin?
Xiao Jing.
Lähdin töistä etuajassa ja kiirehdin tänne.
Mitä autolle tapahtui?
Törmäsin kiireessä pylvääseen työpaikan parkkihallissa.
Mennään syömään jotain.
Saatko luettua kokeisiin?
Ihan hyvin. -Milloin erityisvalinta on?
En ehkä hae siinä. Yleiskokeen tulokseni eivät ole kovin hyviä.
Tiesitkö, että isäsi saattaa palata luoksemme.
Kun hän kävi,
sanoin hänelle, että olen kiireinen. Keskustelemme siitä kuitenkin pian.
Äiti.
Onko meillä varaa syödä näin?
Onko jokin vialla?
Talonmies antoi minulle karhukirjeen.
Hän sanoi, ettemme ole maksaneet kuukausiin.
Älä hänestä välitä. Hänellä on päässä vikaa.
Olemme hänen silmätikkujaan.
Totta puhuen sijoitin etelä-amerikkalaiseen rahastoon.
Sen arvo laski, joten olen viivästyttänyt maksuja.
Sen arvo kuitenkin kasvoi hiljan.
Miten työsi sujuu?
Hienosti. He ovat iloisia, että palasin.
Se ei ole täällä.
Ei se ole täälläkään.
Äiti. Mitä etsit?
Ei…
Äiti!
Outoa. Minne laitoin sen?
Äiti.
Oletko penkonut kamojani?
En.
Etkö?
Miksi sitten ulkomaanvaluuttani ja kultani ovat kadonneet?
Säästin niitä opintojasi varten.
Minne veit ne?
En edes tiennyt niistä.
Ämmä! Minne veit ne?
En vienyt.
Painu helvettiin.
Näin unta viime yönä. Uneksin korkeasta rakennuksesta.
Siinä ei ollut suojakaiteita.
Sisällä oli hiljaista. Ketään ei liikkunut missään.
Sitten kuulin lapsen naurua,
ja näin lapsen opettelevan kävelemään rakennuksen toisella puolella.
Lapsi käveli kohti kaiteetonta parveketta.
Sitten kuulin naisen huudon.
Se oli varmaan äiti, joka näki lapsensa vaarassa.
Nainen ryntäsi kohti lasta.
Lapsi käveli reunalle,
pysähtyi yhtäkkiä ja katsoi naista.
Nainen juoksi liian nopeasti eikä voinut pysähtyä. Hän putosi.
Entä sen jälkeen? -Sitten heräsin.
Entä sen jälkeen?
Tulin huoneeseesi.
Miksi?
Tulin katsomaan, kun nukut.
Mikset kysy, miten kauan olen istunut tässä?
Kauanko?
Tähän asti.
Lopeta laiskottelu. Vien sinut kouluun 15 minuutin päästä.
|Tule kotiin illalliselle.
Anteeksi, pysähtyisitkö tähän?
Näytät pelokkaalta. Milloin minusta tuli painajaisesi?
Haluatko tulla työpaikalleni? Sanon tämän kuitenkin etukäteen.
Olen kiireinen. En voi viihdyttää sinua.
Mennään.
Etkö haluakaan?
Vai luuletko, että valehtelen töistä?
En tarkoittanut sitä.
Mitä sitten tarkoitit?
Myöhästyt tunnilta. Alahan mennä.
Olla uppoutunut. Muistakaa tämä lause.
Se on passiivissa.
Eli siis: "Mihin sinä olet uppoutunut?"
"The most affectionate principle by my mother."
"Affectionate" on adjektiivi, joka tarkoittaa rakastavaa.
Se on äidinrakkauden perusprinsiippi.
Zhonglun numero kaksi. Palo on nyt hallinnassa.
Anteeksi.
Xiao Jing. Asuntonne syttyi tuleen.
Mitä tapahtui? -En tiedä. Paloi vain syttyi yhtäkkiä.
Entä äitini?
Äitisi on sairaalassa.
Älä mene ylös. Siellä on yhä vaarallista. Käy ensin äitisi luona.
Hei. Olen Luo Pin-Wenin tytär. Miten äitini voi?
Elintoiminnot ovat vakaat.
Kädessä on pieni palovamma. Lisää testejä tarvitaan.
Onko hänellä ollut mielisairauksia? -Hän oli sairaalassa viime kuussa.
Täälläkö? -Niin.
Tohtori, voinko nähdä hänet nyt?
Voit, muttet kovin pitkään.
Pandemian aikana täällä ei pidä oleilla.
Anna hänen levätä. Siirrämme hänet psykiatriselle huomenna.
Äiti.
Xiao Ling, kaikki tämä vesi on siivottava pois.
Xiao Jing.
Sinä palasit.
Mitä helvettiä perheesi touhuaa? -Olen pahoillani.
Sähköt ovat poikki, hissi ei toimi eikä ruokaa voi laittaa.
Äitisi nalkutti siitä, että jätimme kenkämme ulos.
Nyt hän jätti meidät pulaan.
Haloo.
Onko neiti Luo Pin-Wenin asunnolla? -On.
Kuka sinä olet? -Hänen tyttärensä.
Äitisi jätti työnsä kaksi viikkoa sitten. Auttaisitko täyttämään eropaperit?
Että mitä?
Miksi nukut ovi auki?
Olin liian väsynyt ja nukahdin.
Miten äitisi voi?
Ei kovin hyvin.
Miksi olet täällä?
Päiväni päättyi viereisellä kadulla, ja kuljin tästä ohi.
Naapurit sanoivat, että asunto paloi. Tulin katsomaan.
Sähköt palasivat viimein.
Oletko syönyt?
En vielä.
Apteekin ulkopuolella on jo pitkä jono ennen sen aukeamista yhdeksältä.
Kun ovi aukeaa, kaikki ryntäävät ostamaan maskeja.
Jotkut alkavat jonottaa ennen kahdeksaa.
Oletko soittanut isällesi?
En.
Ei olisi pitänyt kysyä.
Kuule.
Maksan ne rahat, jotka äitini on velkaa.
En tullut pyytämään rahaa.
Olen työskennellyt teillä yli vuosikymmenen.
Aloitin, kun muutitte tänne ollessasi hyvin nuori.
En ehkä ole kovin koulutettu,
mutten ymmärrä, miksi kiva perhe muuttuisi näin.
Olen tänään liian väsynyt. Huomenaamulla autan siivoamaan.
Haen äitini tavaroita töistä huomenna. Palaan ennen keskipäivää.
Tämä on osastomme johtaja Chen.
Xiao Jing, olen pahoillani äidistäsi.
Miksi?
Tiedätkö, että hän on sairaalassa?
Kollegani kertoivat. Mitä ihmettä tapahtui?
Tulin kotiin toissapäivänä ja löysin kotimme tulessa.
Tulessako?
Mitä hänelle tapahtui töissä?
Äitisi jouduttua työttömäksi hän ajoi yhä toimistolle päivittäin,
pysäköi päällikön paikalle ja ajoi jonkun perään hiljattain.
Asian ydin on se, että koska hänellä ei ollut avainkorttia,
hän istui vastaanottoalueella koko päivän.
Mikset tehnyt mitään?
Kuten mitä? Olisiko pitänyt soittaa poliisi?
Olin äitisi työkaveri monta vuotta.
Äitisi työskenteli täällä 12 vuotta. Tämä on kollegoiden kunnianosoitus.
Lisäksi lähetämme erorahan hänen tililleen.
Kuinka paljon? -Kuuden kuukauden palkka.
Voitteko antaa kuukauden käteisenä -
ja laittaa loput hänen tililleen.
Huhuu.
Täällä takana.
Hei.
Pesin vaatteet, jotka äitisi heitti maahan.
Tilan puutteessa ripustin niitä kaikkialle.
Olen pahoillani, että viivytimme palkkasi maksua niin kauan.
Äitini vaati, että annan tämän sinulle.
Eikö äitisi ole sairaalassa?
Kävin siellä aamulla. Hän sanoi, että sinulle pitää maksaa.
Jos nyt ei ole hyvä hetki, voit antaa sen myöhemminkin.
Ei se haittaa. Kiitos.
Jos et olisi täällä, en tiedä, mitä tekisin.
Kiitos.
Pidä huoli itsestäsi.
Pidän.
Oliko isäsi täällä viimeksi? Miksei hän ole täällä?
Vanhempani ovat eronneet.
Pyysimme häntä silloin, koska se oli kiireellisempää.
Oletko siis huolehtinut äidistäsi hänen sairastuttuaan?
Olen.
Toimiko lääkeaikataulu kotona?
Anna lääkkeet säännöllisesti.
Varmistatko, että hän nielee ne?
En.
Aikataulun mukainen lääkitys on tärkeää äitisi tilan vakauttamiseksi.
Tohtori Chen,
paraneeko äitini?
Haluatko nähdä hänet?
En osaa sanoa, milloin hänen tilansa paranee.
Niin voi käydä pian tai vasta jonkin ajan päästä.
Mutta jos tällaista sairautta ei hoideta lääkkeillä, se pahenee.
Tulipalo syttyi, koska äitisi tila ei ollut parantunut.
Tarkkailemme häntä, jottei onnettomuuksia sattuisi.
Mitä teen?
Ole hänen seuranaan. Ymmärrä häntä.
Anna lääkkeet aikataulun mukaan. Hänen ymmärtämisensä on tärkeintä.
Miten voin ymmärtää häntä? -Älä kiellä hänen kokemustaan.
Yritä nähdä hänen näkökulmansa ja muuta tapasi suhtautua häneen.
Monta vuotta sitten näin tämän maalauksen taidemuseossa ulkomailla.
Alkuperäinen teos oli tehty herkillä pastellisävyillä.
Alun perin kaukaisilla vuorenhuipuilla loisti auringonlasku.
Kaikilla ratsastajilla oli värikkäät asut.
Ehkä maalaus on ollut esillä liian kauan.
Kaikki värit paitsi sininen ovat haalistuneet.
1800-luvun ranskalaismaalarit keskittyivät hevoskilpailuissa vauhdin kauneuteen,
mutta Degas ei ollut kuin muut.
Tiedätkö Degas'n?
Hän oli sen ajan paras maalari.
Verraton.
Joskus sataa
Ja sadepisarat peittävät maan
Etsin sateenvarjojen alta häntä Joka näyttää eniten sinulta
Voi, tämä todella on
Järjetön leikki
Joskus sataa
Ja sadepisarat peittävät maan
Ehkä sateen loppuessa
Näen sinut taas
Ehkä sateen pitäisi jatkuakin ikuisesti
Kosteat silmät
Kosteat sateet
Kasvoillani valuu
Kyyneleitä ja sadepisaroita
Seison kadulla
Olen tehnyt päätökseni
Mutten tiedä
Voiko sade herättää sinut
Näin sen maalauksen täällä jälleen viime viikolla.
Se sai minut miettimään monia asioita. -Minkä maalauksen?
Sen, josta kerroin aamulla. Degas'n maalaus ratsastajista.
Unohditko?
En unohtanut.
En vain heti ymmärtänyt yhteyttä.
Näin sen viime viikolla. Itse asiassa se sai minut herkistymään.
Se, että Degas maalasi ne laakson ratsastajat.
Mistä he tulivat? Minne he menevät?
Sitä Degas ei kertonut.
Tähtää ennen heittoa. Heitä.
Tämä on muka osa terapiaamme.
Ja paskat.
Jos tällainen terapia parantaisi, me emme olisi hulluja vaan idiootteja.
Voisiko sitä tosiaan parantua palloja heittelemällä?
Ei tietenkään,
mutta pallojen heittely antaa tekemistä, jottemme ajattelisi niin paljon.
Kauanko olet ollut täällä? -Melkein kaksi viikkoa.
Pääsen pois huomenna.
En kuullut sinun laulavan eilen.
En laula joka päivä,
ja kun laulan, laulan kaipaamalleni ystävälle.
En laula muille. En laula mitään tuutulaulua potilaille.
Kuka ystäväsi on?
Pin-Wen, sinun vuorosi.
Ota pallo.
Seiso punaisen viivan takana.
Heitä se ämpäriin.
Pystyt kyllä. Ei hätää. Tee parhaasi ensi kerralla.
Voinko auttaa jotenkin?
Haluan tarkistaa äitini pankkitilin.
Toin henkilöllisyystodistukseni. -Miten vanha olet?
Täytin juuri 18.
Kaikki alle 20-vuotiaat ovat alaikäisiä. Sinun on tultava äitisi seurassa.
Äitini on nyt sairaalassa.
Voinko pyytää palvelusta? Saimme ilmoituksen erääntyneestä laskusta.
Kotimme ulosmitataan pian.
Asianajaja voisi toimia huoltajan sijaisena -
ja tulla käymään kanssasi täällä.
Haluan vain tietää taloustilanteemme.
Miksi toistelet asioita, joita en ymmärrä?
Oletko menossa kouluun?
Olen jo vapaalla lukukauden loppuun asti.
Miksi olet vapaalla?
En tarvitse enempää tunteja. Pitää vain enää valmistautua kokeeseen.
Äiti.
Mitä sinä teet?
Ulkona on ihmisiä.
Keitä?
Vartijoita.
Vai vartijoita. Miksi he ovat siellä?
He tarkkailevat meitä.
Äiti.
Ovatko ne vartijat sellaisia, jotka vain seisovat,
vai sellaisia,
jotka marssivat?
Seisovia. -Vai niin
Selvä. Odota hetki.
Mitä helvettiä te täällä teette? Täällä ei ole nähtävää. Voitte lähteä.
Mitä? Oletteko kuuroja? Häipykää!
Äiti.
He lähtivät. Kaikki on hyvin.
Ai.
En osaa edes kuoria munia enää.
Älä huoli. Katso minun munaani. Sekin on melkoinen sotku.
Miksi pöydässä on mustia pisteitä?
Ne tulivat, kun asunto paloi.
Ai.
Äiti.
Mitä jos myisimme asunnon?
En voi myydä tätä. Olemme asuneet täällä niin kauan.
Muttemme ole maksaneet asuntolainaa kolmeen kuukauteen.
Asuntolaina on 80 000 kuussa.
Automaksun kanssa se tekee yhteensä 120 000.
Lisäksi on pysäköinti ja hoitovastike.
Ja ulkotilojen… -Mistä tiedät?
Tarkistin pankkitilisi.
Miksi tarkistit pankkitilini?
Pankki on ahdistellut meitä. Asunto ulosmitataan ensi kuussa.
Meillä ei ole varaa asua täällä.
En myy asuntoa.
Jos myyn asunnon, mitä isäsi tekee palatessaan?
Isä ei tule takaisin.
Pötyä. Hän sanoi muutama päivä sitten muuttavansa takaisin.
Muutama päiväkö?
Olen ollut kanssasi viime päivät. Oletko unohtanut?
En ole nähnyt häntä täällä.
Hän kävi täällä. Et vain tiedä sitä.
Hänen tavaransakin ovat yhä täällä.
Hänen valokuvansa, kirjansa ja levynsä. Hän palaa ennemmin tai myöhemmin.
Isä lähti kolme vuotta sitten.
Hän ei halunnut niitä.
Hän kävi täällä. Et vain tiennyt sitä.
Et vain tiennyt. Hän kävi täällä. -Kerro isälle.
Kysy, koska hän tulee.
ISÄ
Hei. Xiao Jing. Mitä nyt?
Kerro äidille, milloin muutat takaisin kotiin.
Hän on vierelläni.
Kerro hänelle.
Miksi kiusaat isääsi?
Et voi kertoa kenellekään, että hän palaa.
Jos kerrot kellekään, en anna sinulle anteeksi.
Selvä.
En kerro kenellekään.
Syö aamiainen, niin vien sinut kävelylle.
Kiitos, että lenkkeilet kanssani.
Anteeksi se aamuinen. Minun ei pitäisi puhua sinulle niin.
Ei se mitään.
Älä huolehdi talousasioistamme.
Voin ratkaista ne kaikki pian.
Onko siihen ratkaisua?
Etsin huomenna töitä.
Millaista työtä?
Näin yhden kaupan seinällä ilmoituksen, että he palkkaavat väkeä.
Haluatko sen työn?
Ei siitä haittaakaan ole. Jos on töitä, on tuloja.
Äiti, ei sinun tarvitse kiirehtiä töiden suhteen.
Sinun pitäisi levätä.
Minun pitäisi mennä töihin. Kotona pysyminen ei auta.
Eikö sinulla ole työkokemusta?
Valmistuttuani olin pätkätöissä.
Kun lapseni syntyi, lopetin.
Miksi haluat taas tehdä töitä?
Lapseni kasvoi.
Istun kotona tylsistyneenä.
Hakemasi työ ei ole kiinnostavampaa kuin kotona pysyminen.
Halusin vain tavata lisää ihmisiä töissä.
Hermostuttaako tällainen keskustelu?
Ei.
Ehkä olen ollut liian kauan kotona. En ole kovin…
Etkö ole tottunut tähän? -Niin.
Mitä perheesi on tästä mieltä?
Mieheni kuoli pari vuotta sitten.
Olen pahoillani. Ei ollut tarkoitus udella.
Monille vain käy niin, että he lopettavat perheongelmien takia.
Minulla ei ole sitä ongelmaa.
Et ole kaupan työntekijän oloinen.
Pystyn siihen kyllä.
Sitten aloitat maanantaina.
Maito toimitetaan päivittäin.
Se saapuu aamulla noin kello seitsemältä lastausalueelle.
Ennen kuin kauppa avataan, pitää kaikki saada valmiiksi.
Tiedätkö, mikä on tärkeintä maidolle? -En.
Lämpötila.
Koska on ensimmäinen päiväsi, näytän, miten tämä tapahtuu.
Yöllä vedämme verhot alas.
Tiedätkö, miksi?
En.
Onko sinulla verhot kotona? -On.
Ne säätelevät lämpötilaa,
säästävät energiaa ja pitävät hyönteiset poissa.
Aamulla vedät verhot ylös ja sytytät valot.
Tarkista lämpötila. Pidämme maidon 0 - 3 asteessa.
Jos ei ole kysyttävää, katsotaan listahintoja.
Yksi osterimunakas jäljellä.
Onko kiire? -On.
Kiireinen elämä on onnellinen elämä. Myyjän kehonkieli todistaa sen.
Sulkutilan poistaminen helpottaa kansan oloa.
Tämä Changhuan Lukang Old Streetin kuhina viisi kuukautta pandemian jälkeen -
on kuin sade kuivuuden jälkeen.
Haluatko syödä kanssamme?
Vaikket yleensä juttele kanssamme,
sanomme toisillemme, että olet kaupan kaunistus.
Nuorena sinulla oli varmasti ihailijoita.
Luo Pin-Wen.
Etkö tunnista minua?
Olet muuttunut niin, etten tunnistanut.
Hän on pikkusiskoni.
Käyn katsomassa tuolta. Jutelkaa rauhassa.
Mikset ottanut yhteyttä, kun pääsit pois? Enkö antanut puhelinnumeroani?
En keksinyt syytä ottaa yhteyttä.
Ihan vain jutellaksemme.
Mitä teet nykyään?
Avasin pienen gallerian pikkusiskoni kanssa.
Gallerianko?
En kai kertonut sinulle.
Olin aiemmin töissä huutokaupassa.
Sitten aloin kuulla jonkun puhuvan minulle.
Tajusin olevani sairas.
Siskoni on huolehtinut minusta viime vuodet.
Kuka sinulle puhui?
Hyvin nuorelta kuulostanut mies. Hänellä oli hyvin herkkä ääni.
Hänen äänensä vei huomioni täysin. Kuin joku olisi liehitellyt pitkin päivää.
Myöhemmin siitä kuitenkin tuli tuskallista.
Niin tuskallista, etten voinut tehdä töitä.
Eräänä päivänä tajusin yhtäkkiä, että laulaminen hiljentää äänen.
Lauloin päivisin ja lauloin öisin.
Ääni vain tuli yhtäkkiä, ja se lähti yhtäkkiä.
Vähän aikaa sitten, kun olin sairaalassa,
ääni lakkasi puhumasta.
Aloin ikävöidä sitä.
Nyt laulaminen on vain eräänlainen muisto.
Kaipaatko sitä tosiaan?
Kaipaan.
Kaipaan oikeasti.
Haluatko kuulla hänen äänensä taas?
En.
En lainkaan.
Äiti.
Miten töissä sujui?
Hienosti.
Tapasin tänään ystävän.
Vanha työkaverinko?
Tunnen hänet sairaalasta.
Äiti.
Rauhoitu. Olen kunnossa. Tarvitsen vain vähän rauhaa.
Ovatko nämä keksipaketit pienentyneet? Muistan, että ne olivat näin isoja.
Minusta ne ovat kutistuneet. -Ne ovat aina olleet tämän kokoisia.
Ostin yhden viime viikolla.
Se on pienempi, mutta hinta on silti sama.
Astu sivuun, jos haluat tutkia sitä. Laskutan muut asiakkaat sillä aikaa.
Antaa olla. Jos se on pienempi, se on pienempi.
Antaa olla. En tajua sitä.
Nykyään yritykset vain huijaavat ja myyvät samaan hintaan.
Etkö näe, että takanasi on jonoa?
Hitto vie. Sinä löit minua. -Kuules ukko.
Sain tarpeekseni riehumisestasi.
Oletko sairas?
Itse olet. Varo puheitasi!
Älkää tapelko.
Vai on sinulla rikostoveri.
Minä… Älkää estelkö. Potkaisen sinua. -Kahdeksankymmentä.
Potkaisen sinua.
Potkaisen. Älä pakene.
Minne karkaat? Hei. Älkää estelkö. Potkaisen.
Potkaisen sinua.
Äiti.
Otitko lääkkeesi tänä aamuna?
Otin.
Mikä on?
Ei mikään. Pidin siitä, miten käyttäydyit äsken.
Kun aiemmin törmäsin tuollaiseen kuhnariin,
minä vain siedin sen. En halua enää sietää.
Äiti.
Se on viimein purettu.
Kun tulin tänne isäsi kanssa yli kymmenen vuotta sitten,
aurinko paistoi ikkunoista.
Etsitään välittäjä tällä viikolla -
ja kysytään, paljonko asunnosta voisi saada.
Älä huolehdi liikaa.
Käyn huomenna välittäjällä. Keskity sinä työhösi.
Anna minun tehdä se. -Ei tarvitse. Tykkään siirrellä tuotteita.
Ovatko ensimmäiset kaksi viikkoasi sujuneet hyvin?
Ihan hyvin. Kiitos.
Voisit jutella tauoilla muille enemmän.
On tärkeää rakentaa yhteishenkeä työkavereiden kanssa.
En tunne heitä kovin hyvin. En tiedä, mitä sanoisin.
Sinun on puhuttava ensin.
Ole proaktiivisempi. Eivät he pure.
Pin-Wen.
Oletko vapaa tänä lauantaina?
Miten niin?
Ajattelin,
että pyytäisin -
sinut lounaalle.
Kävin kiinteistövälittäjän luona.
He kävivät asunnolla, mutta markkina ei oikein vedä.
Asunnon arvo voi olla jopa vain 32 miljoonaa.
Palkkiot ja verot vähennettynä se tekee vain noin 30,5 miljoonaa.
Eikö se ole liian halpa?
Isäsi osti tämän asunnon 45 miljoonalla.
Laskin sen.
Vaikka saisimme vain 30 miljoonaa,
maksettuamme 16 miljoonan lainan, meillä olisi silti 14 miljoonaa.
Jos laitamme sen talletustilille, saamme korkoina 140 000 vuodessa.
Palkkasi lisäksi saamme joka kuukausi lähes 40 000.
Jos vuokraamme halvemman kodin 15 000:lla kuukaudessa,
jää elämiseen 25 000.
Pitäisi saada toinenkin mielipide.
Hinta on liian alhainen.
Älä huoli. Välittäjä on hyvä tyyppi.
Hän jopa lupasi myynnin jälkeen auttaa meitä löytämään vuokra-asunnon.
Hyvä on.
Olen iloinen, että molemmat osapuolet pääsivät allekirjoittamaan kauppakirjan.
Kokonaishinta on 32 miljoonaa.
Kaikkien kulujen jälkeen myyjille jää 30,6 miljoonaa.
Koska asunnossa oli aiemmin tulipalo,
omistajat tarjoavat nykyiset huonekalut korvaukseksi.
Sopiiko tämä kaikille?
Selvä.
Hei. -Sir.
Tämä on toimiston johtaja, hra Zhao. -Hei kaikille.
Istu.
Tänään on hyvä päivä. Uskon, että teitte viisaan päätöksen.
Saanko kysyä, ostatteko tämän asunnon itsellenne?
Lapsellemme.
Miten hienoa.
Xiao Yang. Missä tämä asunto on?
Alley 9 kulmassa.
Se on se remonttikohde, jossa oli sininen peite.
Muistan sen. Se on hyvällä paikalla.
Nyt, kun se on kunnostettu, se on vielä parempi.
Anteeksi, että keskeytin. Jatkakaa.
Tulin vain osallistumaan juhlallisuuksiin.
Allekirjoitetaan kauppakirja. Notaari, ole hyvä.
Onnittelut. -Kiitos.
Neiti Luo, leimatkaa tuohon.
Herra ja rouva Chen, voinko sanoa jotain?
Tietenkin. -Herra Chen.
Ostitte melkein 165 neliön asunnon 32 miljoonalla.
Hinta per neliö on siis alle 200 000.
Samasta rakennuksesta myytiin viime vuonna asunto 280 000:lla per neliö.
Tiedättekö, miksi muistan? Koska minä myin sen asunnon.
Hyvät Chenit,
kävitte varmasti läpi monta asuntoa.
Luuletteko, että 200 000 per neliö on reilu hinta?
Xiao Yang, onko hinta reilu?
Asunnon arvo laski, koska siellä oli tulipalo.
Loukkaantuiko joku?
Mitään ei käynyt.
Saanko kysyä, oletteko verranneet eri välittäjien arvioita?
Emme.
Nuori neiti,
jos myytte tämän asunnon 32 miljoonalla,
ostaisin sen mielelläni vaikka sitten koronkiskurin lainoittamana.
Etsisin keinon ostaa sen.
Hyvä rouva, edes 42 miljoonaa ei ole liikaa.
Uskokaa pois. Löydän teille ostajan viikon sisällä.
Xiao Yang.
Paljonko vedit välistä?
500 000:ko?
Miljoonanko?
Miksi halusit puhua isän kanssa?
Me muutamme.
Miksi? Eikö koti ole mukava?
Äiti jätti työnsä.
Ei ole varaa maksaa lainaa.
Mikset kertonut vaikeuksistanne?
Itse asiassa tärkein syy myydä oli se, ettemme halunneet asua siellä enää.
Siellä on liikaa muistoja.
Muistatko, kun soitin sinulle äidin edessä ja kysyin, tuletko takaisin?
Anteeksi.
Olin silloin liian kiireinen soittamaan takaisin. Mistä oli kyse?
Kun äiti sairastui, hän uskoi sinun palaavan.
En saanut käännettyä hänen päätään.
Tiedän kuitenkin, ettet ole enää hänen etkä minun.
Oletko yhä vihainen Frankista?
Aikuisten suhteet voivat olla hyvin monimutkaisia.
Joskus ei ole vaihtoehtoja.
Älä viitsi jauhaa aikuisten syistä.
Miksi minun pitää kestää paskaa avioliittoanne,
äitiä, jota en tunne,
veljeä, josta en ole kuullutkaan ja sinun valheitasi? Miksi minä?
Mitä haluat minun tekevän?
Muutamme pois muutaman päivän päästä.
Jätän tavarasi sinne.
Hae ne, milloin haluat.
Isä,
pidä huoli itsestäsi.
Etsin neiti Luo Pin-Weniä.
Tule sisään. -Ei tarvitse. Odotan täällä.
Ei hätää. Käy sisään vaan.
Äiti.
-Niin?
Ystäväsi tuli.
Ai.
Sinulla on kiehtova maku. Hänkö on tyyppiäsi?
Lasten ei pitäisi puhua tuollaisia. Hän kutsui minut syömään.
Eikä. Hän on outo.
Hänellä on iso puku, hiukset sliipattu taakse ja kukkia.
Hän ei halunnut tulla sisään.
Voitko tehdä lounaan itse?
Voin.
Soita, jos jotain tapahtuu.
Selvä.
Tämä on sinulle.
Me… -Menemme ulos.
Tämä oli vaimoni lempipihviravintola.
Toin hänet tänne kerran kuussa lähinnä tunnelman ja akustiikan vuoksi.
Omistaja investoi paljon äänijärjestelmään.
Tällaista äänenlaatua ei kuule muualla.
Miten vaimosi voi?
Samoin kuin miehesi. Hän kuoli.
Siitä on kuitenkin jo kauan, viisitoista vuotta.
Entä lapset?
Meillä ei ollut lapsia.
Hän oli pitkään sairaalassa. Ei meillä ollut aikaa muuhun.
Tyttäresikö avasi oven? -Hänen nimensä on Xiao Jing.
Hän vaikuttaa järkevältä lapselta.
Hän on okei.
Onko hänen isänsä kuolema vaikuttanut häneen?
Anteeksi.
Minä olen pahoillani. Ei olisi pitänyt kysyä.
Minun pitää pyytää anteeksi. Ei olisi pitänyt valehdella sinulle.
Mieheni ei ole kuollut. Erosimme kolme vuotta sitten.
Työskentelin monikansallisessa yrityksessä yli vuosikymmenen.
Sain potkut vasta äskettäin.
Miksi?
Ehkä siksi,
että minulla diagnosoitiin psykoosi muutama kuukausi sitten.
Voitko paremmin?
Se on hallinnassa lääkkeiden avulla.
Johtuuko kätesikin sairaudestasi? En tarkoittanut sillä mitään.
Huomasin rannetuen haastattelupäivänäsi.
Satutin käteni ollessani sairas.
Valmistin päivällistä. Liekki oli liian isolla, ja kattila syttyi tuleen,
Melkein poltin rakennuksen.
Entä ex-miehesi?
Eikö hän auttanut?
Hän meni uusiin naimisiin ja sai lapsen.
Minä halusin tätä työtä liikaa, joten valehtelin.
Jos haluat, en tule enää ensi viikolla töihin.
Ei se haittaa.
Kaikilla on tuskallinen menneisyys. Vain tuskan määrä vaihtelee.
Kukaan ei sitä paitsi tiedä, mitä tulevaisuus tuo.
Äiti.
Miksi olet jo hereillä?
Ole hiljaa.
Mikä on?
Television takana on käärme.
Käärmekö?
En saanut unta, joten istuin olohuoneessa.
Avasin lasiovet, ja käärme ryömi sisään.
Oletko istunut siinä siitä lähtien?
Olen.
Jottei se tulisi huoneeseesi.
Mikset herättänyt minua?
Se on käärme.
Et voi sille mitään.
Älä mene lähelle. Se on vaarallinen.
Mitä me nyt teemme?
Soitamme palokunnan ja yritämme olla häiritsemättä naapureita.
Mitä nyt taas?
Ensin tulipalo, nyt käärme. Paloauto on käynyt kahdesti kahdessa kuukaudessa.
Miten voimme elää näin?
Käärme tuli ihan itse sisään. Miksi tulit ylös?
Edustan asunnonomistajia. He eivät kestä enää.
Miten käärme pääsi asuntoon?
Tuolla.
Eikös täällä tehty rakennustöitä?
Vesieristysremontti.
Se varmaan kiipesi telineitä pitkin.
Se ei päässyt alas telineiden purun jälkeen,
joten se tuli sisään.
Kiitos.
Anteeksi, kiipeääkö tänne lisääkin käärmeitä?
Yleensä ei. Jos se toistuu, soittakaa meille.
Minähän sanoin.
Anteeksi, kauanko vielä? -Täällä on muutto.
Luuletko omistavasi tien? -En, me muutamme.
Kauanko tukit tien?
Se kestää vain hetken. -Etkö voi edes siirtyä sivuun?
Miten pääsen töihin? -Pieni hetki vain.
Myöhästyn töistä. -Et myöhästy.
Mitä sinä haluat? Me vain muutamme. Vain 20 minuuttia.
Olen silloin jo myöhässä. -Etkö voi peruuttaa?
Miksi peruuttaisin?
Mitä sitten haluat? Enkö voi pyytää peruuttamaan?
Mitä hittoa? -Etkö ole oppinut peruuttamaan?
Olkaa varovaisia. Hitaasti.
Varovasti. Tämä on painavampi.
Tuonne ylös.
Varokaa.
Noin. Ylös.
Varovasti. Ylös.
Tästä näin. Enemmän tänne. Korkeammalla täältä.
Tulkaa.
Selvä. Varovasti. Suoraan.
Voinko auttaa vielä jotenkin?
Olemme sinulle velkaa tästä.
Emme olisi pärjänneet ilman apuasi.
Eipä kestä.
On ollut kiireinen päivä. Sinun pitäisi levätä.
Xiao Jing. Lähden nyt.
Kiitos.
"Voinko auttaa vielä jotenkin?"
"Paljon kiitoksia. Emme olisi pärjänneet ilman apuanne."
"Eipä kestä. On ollut kiireinen…"
Pin-Wen, lepää kotona tämä ja huominen päivä.
Älä huoli. -Pidä huominen vapaata.
Voin tehdä töitä huomenna. -Lepää vain kotona.
Soitan huomenna ja kysyn, voinko auttaa jotenkin.
Kiitos. -Eipä kestä.
Suljen oven lähtiessäni. -Selvä.
Kiitos.
Äiti, Chen-setä taitaa olla vakavissaan suhteesi.
Lasten ei pitäisi puhua tuollaisia. -Olen tosissani.
Hän on mukava ja persoonallinen.
Älä puhu tuollaista roskaa.
Soititko isällesi?
Soitin.
Sanoiko hän mitään muutostamme?
Älä välitä hänen puheistaan.
Hän ei ole enää elämässämme.
Miten voit sanoa noin?
Hän on yhä isäsi.
Hän on vain mies, joka laski spermansa.
Missä opit noin inhottavaa kieltä?
Sinulta.
Kun olin pieni, sinä ja isä tappelitte paljon yhteen aikaan.
Sanoit hänen olevan vastuuton ja vain mies, joka laski spermansa.
Muistatko? Kun olin toisella luokalla,
tappelite taas kerran.
Isä vei minut retkelle.
Hän sanoi, että menemme huvipuistoon. Olimme perillä kello 16.
Se oli sulkeutumassa.
Tajusimme vasta silloin, että huvipuisto sulkeutuu kello 17.
Muistan, että isä ei puhunut paljoa. Emme tienneet, minne olisimme menneet.
Kävelimme koko illan,
söimme McDonald'sissa ja ostimme pehmopandan.
Äiti.
Tajusin juuri, mikä tuo ääni on.
Mikä ääni?
Ääni pääni sisällä. Melu.
Joka kerta, kun kuulen sen,
kuulostaa siltä kuin meluisa kone kulkisi korvassani.
Joskus se katoaa,
mutta monesti se jatkuu.
Se ahdistaa minua -
ja saa haluamaan heittää tavaroita ja satuttamaan itseäni.
Tähän asti.
Tiedän vihdoin, mikä se ääni on.
No mikä?
Vesiputous.
Vesiputousko?
Kun äsken puhuit isästäsi,
se ääni tuli takaisin.
Sanoin itselleni,
että minun on pakko paeta sitä.
Ajattelin niin,
mutta se tuntui mahdottomalta.
Outoa.
Se jylisevä ääni vain katosi yhtäkkiä.
Aloin kuulla puron liplatusta.
Luulin, että se oli koneen jylinää,
Se olikin vesiputouksen ääni.
Äiti.
Oletko kunnossa?
Voitko luvata jotain?
Mitä?
Älä kysele, olenko kunnossa.
Keksin keinon parantua -
ja elää kanssasi.
VUODEN 2020 EDISTYNEIDEN OPPILAIDEN KOE
Olen estänyt sinua opiskelemasta kunnolla viimeiset puoli vuotta. Olen pahoillani.
Voin silti päästä julkiseen korkeakouluun, mutten huipputiedekuntaan.
Priorisoi se, mikä sinua kiinnostaa. Älä mieti tietynlaisia kouluja.
Haluan silti päästä yliopistoon, ja jos se on Taipeissa,
voin käydä sitä kotoa käsin ja säästää vuokrassa.
Taipeissa on myös helpompi löytää osa-aikatyö.
Käykö sinulle pääaine, joka ei kiinnosta?
Tässä. Mereneläviä.
Kiitos. -Nauttikaa.
En tiedä, mikä minua kiinnostaa, mutta joka pääaineella on oma polkunsa.
Kyllä se siitä.
Äiti.
Menen lauantaina grillaamaan luokkani kanssa. Menetkö töihin?
Menen.
Ei se mitään. Mene vain.
Palaan ennen pimeää, joten syödään sitten.
Ovatko lompakko ja matkakortti mukana? -Ovat.
Entä maski? -Taskussa.
Entä puhelin?
Laukussani. -Selvä.
Kutsuitteko poikakoulun oppilaita?
Ei sinne tule poikia. Vain luokkatovereita ja pari opettajaa.
Ovatko lompakko ja matkakortti mukana? -Ovat. Samoin puhelin ja maski.
Äiti.
Soita, jos jotain tapahtuu.
Varovasti.
Joki on vuolas. Olkaa varovaisia.
Xiao Jingin äiti, olemme täällä.
Kaipaamme sinua.
Kerran vielä.
On aika lähteä! Pakatkaa! Lähdemme takaisin!
Vauhtia!
Haloo.
Oletko Xiao Jingin äiti?
Olen.
Olen hänen opettajansa.
Kun teimme lähtöä grillauksen jälkeen,
joki tulvi yhtäkkiä ja vei muutaman oppilaan mukanaan.
Veikö se Xiao Jinginkin?
Pysy rauhallisena. Siellä on paljon uutistoimittajia.
Tilanne on kaoottinen.
Olen pahoillani, etten voi kertoa enempää.
Minun pitää soittaa muillekin. Jos kuulen jotain, otan yhteyttä.
Grillijuhla, jossa oli yli 30 oppilasta ja opettajaa,
päättyi tragediaan.
Syynä oli patovesien juoksutus ilman varoitusta.
Tämä ei ole ensimmäinen tällainen tapaus,
joka on vaatinut monta henkeä.
Oliko tämä inhimillinen virhe vai mekaaninen vika?
Toimittajamme on paikalla. -Saimme viimeisimmät tiedot.
Pelastusryhmä on löytänyt osan ruumiista. Tämä tragedia tapahtui ilman varoitusta.
Hukkuva nainen pelastettiin ja ensiapu aloitettiin.
Pelastajat ovat toiveikkaita. He elvyttivät uhria paareilla,
ja ambulanssi on tulossa.
Lähes 200 pelastuspartiolaista on tulossa paikalle -
kumiveneiden kera, jotta uhrit saadaan rannalle ennen pimeää.
Tämä tulvakatastrofi tapahtui iltapäivällä.
35 lukiolaista ja opettajaa grillasivat tietämättä padon juoksutuksesta.
Virta vei monen mukanaan.
Miksi lapset paikalle tuoneet opettajat eivät olleet tietoisia riskeistä?
Juuri saamamme tiedon mukaan -
pelastajat ovat löytäneet osan opiskelijoista.
Tässä lisää kuvamateriaalia.
Xiao Jing.
Tekstitys: Antti Rinta-Loppi